Vikeså Veiservice
Ok. 
Er dette en bensinstasjon? 
Er dette et brudd med Regel nummer 1? 
Nei. 
Det er en veikro med en bensinstasjon i den andre enden av lokalet. 
Det er også snakk om et fast trailer-stopp. 
Da oljebilen bremset opp utenfor, sto det ikke mindre enn sju svære vogntog på rekke og rad. 
De satt der i bilen og kikket på hverandre. 
Siste stopp. 

Magen hans sto som et trommeskinn. 
Han bestilte kjøttkaker med saus og poteter. 
Hun bestilte en biffburger med pommes frites. 

Kjøttkakene var kjempegode. 
Sausen var god. 
Potetene var gode. 
Til og med gulrøttene smakte godt. 
Kroppen hans hadde brutt lydmuren, nå kunne han spise hva som helst. 
Han spiste hver smitt og smule. 

Burgeren var fæl. 
Komplett tristesse. 
Pomfritten var blek og understekt. 
Hun sukket og skjøv tallerkenen fra seg. 

Kaffe? 
Ja, hvorfor ikke. 
